
Årsmøte 2021 – Lillesand fotball
Saker

1. Godkjenning av stemmeberettigede


2. Godkjenning av innkalling, sakliste og forretningsorden


3. Valg av dirigent, referent og protokollunderskrivere
3.1. Valg av dirigent

3.2. Valg av referent

3.3. Valg av protokollunderskrivere
Styrets forslag til vedtak: Årsmøtet velger to av møtedeltakerne.


4. Årsmeldinger for 2021

4.1. Årsmelding for Fotballstyret

Styrets forslag til vedtak: Årsmeldingen for Fotballstyret for 2020 tas til orientering.

Årsmelding 2021 - Fotballstyret

Styret har bestått av:
· Øyvind Mellem, leder til 01.11.21 
· Sebastian Kussl, kons.leder fra 01.11.21
· Eivind Mosby Fuglestad, nestleder 
· Hans Jacob Brekke
· Abdullah Essa
· Terje Legreid
· Janne Steen Haugen
· Anne-Christine Grimenæs Vindi
· Petter N. Toldnæs
· Bianca Maria Karlsen (ungdomsrepresentant)
· Mathias Ekse Gundersen (ungdomsrepresentant)
Styret i Lillesand Fotball har gjennom 2021 hatt styremøter første eller andre torsdag hver måned (unntatt juli). 
Her er noe av det styret i Lillesand Fotball har jobbet med i 2021:
2021 har vært nok et år preget av korona-pandemien for Lillesand Fotball. Varierende smittevernstiltak har påvirket aktivitetsnivået og gjort det utfordrende å opprettholde full aktivitet til i enkelte perioder. Med positive og tilpasningsdyktige trenere og frivillige har vi likevel fått gjennomført en høstsesong for alle spillere, vi har arrangert TINE Fotballskole, «Ett spark»-fotballturnering (nytt lokalt turneringskonsept i 2021) og flere mindre fotballcuper, fotballhelger og keepersamlinger. Vi fikk også arrangert fotballavslutninger og premieutdeling for barne- og ungdomsfotballen på Lillesand Ungdomsskole.
Anleggsutvikling
En sak som har fått mye oppmerksomhet i styret og Lillesand Fotball i 2021 har vært anleggsutvikling i Holtaplanen. På sensommeren ble oppgraderingen av treningsbanen ferdigstilt med nytt kunstgress og tatt i bruk. Arbeidet fortsetter utover i 2022 med oppgradering av hovedbanen og området rundt.
Nye kontrakter for nøkkelroller
Det er i 2021 gjort en betydelig jobb med å standardisere og formalisere kontrakter for trenere og andre funksjoner som skal ha kompensasjon/kostnadsdekning for arbeid i klubben.
Ny konstituert leder
Styreleder Øyvind Mellem søkte i november 2021 permisjon fra sitt verv ut perioden, og nestleder Sebastian Kussl gikk da inn som konstituert styreleder frem til Årsmøte.
Overgang til Spond
Vi har nå tatt i bruk Club Spond for alle lag i Lillesand Fotball, og samtidig flyttet samhandlingsforumet for trenere og nøkkelpersoner fra Facebook og over til en egen Spond-gruppe.
Hjertestarter og førstehjelpsopplæring
Lillesand Fotball har fått på plass ny hjertestarter og det er begynt et arbeid med opplæring av trenere og spillere i førstehjelp og bruk av hjertestarteren.
Nytt lager
Vi har etablert et nytt utstyrslager i Holta og foretatt en betydelig strukturering i bestillingsprosessen av materiell i klubben. 

Sebastian Kussl
konstituert styreleder


4.2. Årsmelding for Sportslig utvalg

Styrets forslag til vedtak: Årsmeldingen for Sportslig utvalg for 2021 tas til orientering.

Årsmelding 2021 - Sportslig utvalg

Medlemmer
· Øyvind Mellem (leder, vår) 
· Ivar Østerås, medlem (hele året)
· Tryggve Mikkelsen, medlem (hele året)
· Gerd Reidun Helmikstøl, (medlem hele året og leder høst) 
· Ruben Christensen, medlem (høst) 
· Trond Andreassen, medlem (høst) 
· Espen Ringvold, medlem (hele året)

i tillegg har disse med roller deltatt i møter: 
· Rune Håland, spillerutvikler
· Caroline Skuggevik, spillerutvikler
· Ole Theis Ånensen, trenerveileder
· Jon Andreassen, keepertrener

Hovedfokus og oppgaver 2021
· Organisering av oppgaver og prosesser internt i Sportslig Utvalg med inndeling i barnefotball, ungdomsfotball og seniorfotball. 
· Oppfølging av SEsongSAMtale (SESAM) som prosess/metode for sesongplanlegging. I SESAM dekkes:
· Trenerkabaler 
· Lagspåmelding
· Trenerveiledning og treneroppfølging
· Treningsøkta (www.treningsøkta.no) 
· Deltatt på trenermøter/spillermøter
· Deltatt på styremøter (utvalgsleder, vår)
· deltatt på møter i regi av kretsen, jentesatsing i østre del av Agder
· Spillerveiledning
· Observasjon treninger/kamper - primært de eldste lagene pga kapasitet
· Sone/krets
· oppfølging mot Agder krets
· treninger før sonesamling
· oppfølging på uttakssamlinger Grimstad/Arendal
· personlig tilbakemelding til spillere uansett om de kommer videre eller ikke
· Dommerkurs og oppfølging
· FIKS-oppdateringer
· Fordeling av treningstider (inne- og ute) 
· Revisjon av Sportsplan 2021
Trenerkabaler og rekruttering av trenere på flere nivå, og særlig i ungdomsfotballen har vært et gjennomgående tema hele året. 

Initiativ overfor styret i 2021: 
· Jentesatsing 
· Fotball på onsdag 

Særskilte satsinger i 2021: 
· Jumbo
· «Rød tråd» i Lillesandsfotballen

SU-møter
Møtene har i hovedsak vært hver 14. dag, og de fleste møtene har vært gjennomført digitalt. 

Trenerforum
Trenerforum ble avholdt den 2. nov og her er programmet: 
· Velkommen – kort om sesongen og aktuelle saker ved Gerd Reidun Helmikstøl
· ChinHa Nham, G10 deler erfaringer fra turneringen de hadde i Holta
· Ressurser for deg som trener. Ivar Østerås slår et slag for www.treningsøkta.no
· Tid for SESAM ved Gerd Reidun Helmikstøl og Ivar Østerås
· Trenerutvikler Olafur Ørn Bjarnason, Agder fotballkrets innleder og deler nyttige erfaringer kretsen. Samtale 
· Fotballstyrets arbeid, herunder treningstidstabell inne og ute ved Øyvind Mellem
· Info om hjertestarter og plan for opplæring ved Nina Schmidt
· Seniorfotballen, og planene framover ved Knut Rune «Knøtta» Jahnsen
Det var 14-15 personer innom på trenerforum i løpet av kvelden. 

Trenerutvikling og trenerveiledning
Trenerveiledning og trenerutvikling har i hovedsak foregått gjennom grasrottrenerkurs og SESAM. Grasrotkurs har i hovedsak foregått som online-kurs holdt av krets, og det har også vært praksisøkter. Flere trenere i klubben deltok på disse kursene. I SESAM tas det opp sentrale deler fra grasrotkurset, spesielt om sesongplanlegging inklusive sentrale deler i ei treningsøkt. Enkelte lagsapparat har også fått ekstra oppfølgning av trenerutvikler i klubben, Ole Theis Ånesen.

Ole Theis Ånesen og Øyvind Mellem har gjennomført trenerveilederutdannelse i regi av NFF Agder og blir med det sertifisert for å lede grasrottrenerkurs i klubben, i samarbeid med kretsen.

Sone
Det ble gjennomført samtaler med trenerteam og gitt informasjon om landslagsskolen. Deretter forberedende samtale og trening før uttakssamling, hvor aktuelle øvelser ble gjennomgått for G/J09. Det ble gjennomført samtaler med alle spillere, både de som ble tatt ut og de som ikke ble ikke tatt ut, til uttakssamling. Representanter fra SU/spillerutvikler og trenerteam deltok på uttakssamlingene.
Spillerutviklere har vært i tett dialog med kretsen i fht. årets uttak, og jobber for å få til hospiteringstreninger med de spillerne vi absolutt mener fortjener en plass på sone-nivå. Dette arbeidet har tatt tid pga. Covid-19.Både sone- og kretstreninger har vært redusert pga pandemien. 

Soneuttak

· J09: 	tre spillere
· G09: 	to spillere 
· J08: 	fem spillere
· G08: 	to spillere
· Kretsuttak
· J07 2 spillere fra LF
· G07 1 spiller fra LF

Keeperutvikling
Keeperutvikler Jon R. Andreassen har også dette året hatt treninger med en gruppe keepere i klubben. Dette gir mulighet for tett oppfølging og mer rollespesifikk trening.

Dommerutvikling
Lillesand fotball har hatt to aktive kretsdommere i 2021.
Det ble på høsten arrangert to interne klubbdommerkurs for 8.klassinger. 
Rekrutteringsarbeid for å øke antall kretsdommere i klubben for å beholde flere klubbdommere over lengre tid fortsetter. 

Sesong 2021:
Det ble en amputert serie våren 2021, med mange kamper i høst. 
Store deler av året har vært preget av den pågående pandemien. Det har derfor vært svært lite samlinger, cuper og arrangement på tvers i Agder eller på nasjonalt nivå. Flere lag har likevel vært aktive og hatt tilbud til spillerne i samarbeid med andre lag eller på tvers av gutter/jenter. Blant annet ble det arrangert en variant av «Mesternes Mester» for jenter 07/08 i august. målet var å skape en sosial arena, aktivitet og idrettsglede. 

Treningstider inne og ute
En gjennomgang og oppdatering av treningstidene har vært et område vi jobbet med mot slutten av året på oppdrag fra styret. Endringer i baneinndeling og lagsstørrelser, samt at noen hadde endret treningstid uten at det var registrert i oversikten gjorde at vi måtte en relativt omfattende revidering. 
Fordeling av halltider inne har vært et tema, og de som har vært interessert har muligheter for å trene inne. 
Oppsummert i 2021
Oppsummert kan vi si at SU har hatt et aktivt år med mange møter og stor aktivitet. Det er et stort spenn i oppgavene SU har jobbet med, men om en sak skal trekkes fram og som også må ha oppmerksomhet i 2022 så er det trenerrekruttering og trenerutvikling. 

5. Regnskap for 2021
Styrets forslag til vedtak: Regnskapet for 2021 tas til orientering.

Regnskapet for 2021 legges fram for årsmøtet i fotballgruppen. Det behandles endelig på hovedlagets årsmøte. 

Se vedlegg 2: Regnskap 2021

6. Budsjett for 2022
Styrets forslag til vedtak: Budsjett for 2022 godkjennes av årsmøtet i fotballgruppen som rammebudsjett. Fotballstyret gis mandat til å omdisponere midlene innenfor budsjettets rammer.

Budsjettet for 2022 legges fram for årsmøtet i fotballgruppen. Det behandles endelig på hovedlagets årsmøte. 

Se vedlegg 3: Budsjett 2022


7. Innkomne saker








8. [bookmark: _Hlk65697831]Valg

8.1. Valg av styre

Valgkomiteens innstilling styre 2022: Se vedlegg 


8.2. Valg av valgkomite

Styrets forslag til valgkomite: 
	Leder
	Torstein Garcia De Presno
	Velges for 2022

	Medlem
	Sunniva Aas-Hansen
	Velges for 2022

	Medlem
	Wanda Longnes
	Velges for 2022

	Medlem 
	Johan Jørgen Fossli
	Velges for 2022






Vedlegg 1: Lov for Lillesand Idrettslag 

Vedlegg 2: Regnskap 2020 

Vedlegg 3: Budsjett 2021 

Vedlegg 4: Innstilling valg valgkomite

